cyanic-selkie/wikianc huggingface dataset:
Κωνσταντίνος Παπακωνσταντίνου
Βιογραφικά στοιχεία
Γεννήθηκε στην Καστανιά Κορινθίας τον Απρίλιο του 1907. Ο πατέρας του, Ευστάθιος Παπακωνσταντίνου, ήταν για πολλά χρόνια βουλευτής Αργολιδοκορινθίας. Σπούδασε στη Νομική Σχολή του Πανεπιστημίου Αθηνών, από την οποία αποφοίτησε το 1928. Άσκησε τη δικηγορία ασχολούμενος παράλληλα με την πολιτική. Εκλέχθηκε πρώτη φορά βουλευτής Αργολιδοκορινθίας στις εκλογές του 1946 με το Λαϊκό Κόμμα καθώς και στις επόμενες εκλογικές αναμετρήσεις του 1951 και 1952 με τον Ελληνικό Συναγερμό, και του 1956, 1958, 1961, 1963, 1964 με την ΕΡΕ. Μετά τη μεταπολίτευση συντάχθηκε με τη Νέα Δημοκρατία και επανεκλέχθηκε βουλευτής Κορινθίας το 1974 και το 1977 και βουλευτής Επικρατείας το 1981. Προδικτατορικά, επί κυβερνήσεων Παπάγου και Καραμανλή, διετέλεσε υφυπουργός Συγκοινωνιών (1954—1955), υπουργός Γεωργίας (1955—1956), υπουργός Δικαιοσύνης (1956—1958), υπουργός Οικονομικών (1958—1961), και ξανά υπουργός Δικαιοσύνης (1961—1963)
Μεταπολιτευτικά, επί κυβερνήσεων Καραμανλή και Ράλλη, διετέλεσε υπουργός Δικαιοσύνης για τρίτη φορά (1974), Πρόεδρος της Βουλής των Ελλήνων (1974—1977) και από το 1977 ως το 1981 υπουργός Άνευ Χαρτοφυλακίου και αντιπρόεδρος της Κυβέρνησης.
Συνέγραψε πολλές νομικές μελέτες, κυρίως σε θέματα Αστικού Δικαίου, Δικονομικού Δικαίου και Συνταγματικού Δικαίου, που δημοσιεύτηκαν σε διάφορα νομικά περιοδικά. Υπήρξε μέλος της Εταιρείας Διοικητικών Μελετών. Τιμήθηκε με πολλά παράσημα στην Ελλάδα και το εξωτερικό, ενώ βραβεύθηκε και από τους βασιλείς Παύλο και Κωνσταντίνο, καθώς επίσης και από τον Ελληνικό Ερυθρό Σταυρό.
Ο Κωνσταντίνος Παπακωνσταντίνου ήταν μόνιμος κάτοικος Αθήνας. Πέθανε το 1989.
Σύγκρουση με Βουλπιώτη
Ως υφυπουργός Συγκοινωνιών είχε αναλάβει την ευθύνη  των διαπραγματεύσεων με τον Ιωάννη Βουλπιώτη, εκπρόσωπο της Siemens, για την προμήθεια τηλεφωνικού και ραδιοφωνικού εξοπλισμού. Κατά τη διάρκεια όμως των διαπραγματεύσεων, ο Βουλπιώτης φέρεται να προχώρησε σε υπερβολικές απαιτήσεις με αποτέλεσμα οι Κωνσταντίνος Γ. Καραμανλής, υπουργός Δημοσίων Έργων, και ο Παπακωνσταντίνου, υφυπουργός Συγκοινωνιών, να αποχωρήσουν από αυτές. Μετά από αυτή την εξέλιξη, τον Αύγουστο του 1955, ο Βουλπιώτης απέστειλε επιστολή στον Παπάγο με την οποία τον ενημέρωνε ότι ο Παπακωνσταντίνου του ζήτησε 100.000 δολάρια προκειμένου να υπογράψει τη σύμβαση. Ο Παπακωνσταντίνου αρνήθηκε την κατηγορία, υπέβαλε την παραίτησή του - η οποία δεν έγινε δεκτή- κατέθεσε μήνυση εναντίον του Βουλπιώτη ενώ αποκάλυψε πως ο τελευταίος απαιτούσε να προσληφθεί ως τεχνικός σύμβουλος με αμοιβή ένα εκατομμύριο δολάρια. Λίγες μέρες αργότερα η Siemens έπαυσε τον Βουλπιώτη από την θέση του εκπροσώπου της δηλώνοντας άγνοια για τις ενέργειές του αποστέλλοντας παράλληλα γερμανικά στελέχη στην Αθήνα για την συνέχιση των διαπραγματεύσεων.
Στην δική που ακολούθησε της κατάθεσης της μήνυσης του Παπακωνσταντίνου ο Βουλπιώτης καταδικάστηκε για συκοφαντική δυσφήμιση σε ενάμιση χρόνο φυλάκιση ενώ το Εφετείο, στο οποίο προσέφυγε, επικύρωσε την καταδίκη με αποτέλεσμα να οδηγηθεί στην φυλακή.
Πηγές
Κατηγορία:Βουλευτές Κορινθίας Κατηγορία:Βουλευτές Αργολιδοκορινθίας Κατηγορία:Έλληνες βουλευτές επικρατείας Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τη Νέα Δημοκρατία Κατηγορία:Πρόεδροι της Βουλής των Ελλήνων Κατηγορία:Έλληνες υπουργοί Γεωργίας Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Οικονομικών Κατηγορία:Έλληνες υφυπουργοί Συγκοινωνιών
Γιουσέφ Νάσερ
Ο Γιουσέφ Νάσερ Αλ-Σουλαϊμάν (يوسف ناصر) (9 Οκτωβρίου 1990) είναι Κουβεϊτιανός επαγγελματίας ποδοσφαιριστής, ο οποίος αγωνίζεται ως επιθετικός για την Κουβέιτ ΣΚ.
Διακρίσεις
Κάζμα ΣΚ
Κουβέιτ
Συμμετοχή της Αρούμπα στους Ολυμπιακούς Αγώνες
Η Αρούμπα μετέχει ως ανεξάρτητο κράτος στους Ολυμπιακούς Αγώνες από το 1988.
Γενικές πληροφορίες
Από το 1952 έως το 1984, οι αθλητές από το νησί της Αρούμπα έπαιρναν μέρος στους Αγώνες ως μέλη των Ολλανδικών Αντιλλών. Αυτό άλλαξε από το 1986, όταν η Αρούμπα έγινε συστατική χώρα του Βασιλείου των Κάτω Χωρών. Το 1985 ιδρύθηκε η Ολυμπιακή Επιτροπή της χώρας, η οποία αναγνωρίστηκε επίσημα από τη Διεθνή Ολυμπιακή Επιτροπή στις 17 Οκτωβρίου του 1986.
Έκτοτε, έχει λάβει μέρος σε όλες τις διοργανώσεις Θερινών Ολυμπιακών Αγώνων με συνολικά 33 αθλητές, αλλά δεν έχει κατακτήσει κάποιο Ολυμπιακό μετάλλιο έως και σήμερα. Η μεγαλύτερη της επιτυχία ήρθε στο άθλημα του τζούντο στους Αγώνες του 2016, όταν ο Τζέιμι Μάτα κέρδισε έναν αγώνα στην κατηγορία του και τερμάτισε στην ένατη θέση της γενικής κατάταξης σε σύνολο 34 αθλητών.
Η χώρα δεν έχει συμμετάσχει ακόμη σε Χειμερινούς Ολυμπιακούς Αγώνες.
Ουές Μπράουν
Ο Ουέσλεϊ Μάικλ Μπράουν (Wesley Michael Brown) (γεννημένος στις 13 Οκτωβρίου 1979) είναι ένας Άγγλος πρώην επαγγελματίας ποδοσφαιριστής που έπαιξε στην καριέρα του ως αμυντικός.
Ο Μπράουν ξεκίνησε την καριέρα του με την Μάντσεστερ Γιουνάιτεντ, ενώ έγινε μέλος της ακαδημίας του συλλόγου σε ηλικία 12 ετών το 1992. Αφού έγινε επαγγελματίας το 1996, έκανε το πρώτο του ντεμπούτο το 1998 και ενσωματώθηκε στην αρχική εντεκάδα της ομάδας κατά τη διάρκεια της σεζόν 1998–99, όταν και ο σύλλογος κατέκτησε το Treble. Μετά από ένα χρόνο εκτός γηπέδων λόγω ενός τραυματισμού, ο Μπράουν εντάχθηκε ξανά στην πρώτη ομάδα από το 2000 και μετά. Στα επόμενα οκτώ χρόνια που ακολούθησαν, υπήρξαν για αυτόν πολλές διακρίσεις, συμπεριλαμβανομένων τεσσάρων ακόμη τίτλων της Premier League, ενός FA Cup, ενός League Cup και ενός Champions League. Ο πρώην προπονητής της United Sir Alex Ferguson δήλωσε ότι ο Μπράουν είναι «χωρίς αμφιβολία ο καλύτερος φυσικός αμυντικός που είχα εδώ και χρόνια». Μετά από 15 χρόνια με τη Μάντσεστερ Γιουνάιτεντ, ο Μπράουν έφυγε για την Σάντερλαντ.
Μάντσεστερ Γιουνάιτεντ
Γεννημένος στο Longsight του Μάντσεστερ, ο Μπράουν ξεκίνησε την ποδοσφαιρική του καριέρα ως μαθητής που έπαιζε στο Burnage High School και την Fletcher Moss Rangers, μια ομάδα νέων του Greater Manchester, ήταν επίσης πρώην μαθητής του Lilleshall Hall FA School of Excellence, ενώ παράλληλα έκανε προπονήσεις με την  Ακαδημία ποδοσφαίρου της United, στην οποία εντάχθηκε στην ηλικία των 12 ετών. Ο Μπράουν έδειξε το ταλέντο του και την ποδοσφαιρική ωριμότητά του από πολύ νωρίς, υπογράφοντας τελικά επαγγελματικό συμβόλαιο με την Μάντσεστερ Γιουνάιτεντ στις 4 Νοεμβρίου 1996, σε ηλικία μόλις 17 ετών. μικρογραφία| Ο Μπράουν μετά από αγώνα με τη [[Μπαρτσελόνα (ποδόσφαιρο)|Μπαρτσελόνα τον Απρίλιο του 2008]] αριστερά|μικρογραφία| Ο Brown στο [[Ντέρμπι του Μάντσεστερ|ντέρμπι του Μάντσεστερ. Η Μάντσεστερ Γιουνάιτεντ φορούσε μια απλή κόκκινη φανέλα για αυτό το παιχνίδι για να τιμήσει την 50ή επέτειο από το αεροπορικό δυστύχημα του Μονάχου.]]
Διεθνής καριέρα
Ο Μπράουν έχει εκπροσωπήσει την Αγγλία σε διεθνές επίπεδο, κάνοντας 23 εμφανίσεις από το ντεμπούτο του το 1999. Ήταν αξιοσημείωτο μέλος της Εθνικής Αγγλίας στο Παγκόσμιο Κύπελλο FIFA 2002 στην Ιαπωνία και τη Νότια Κορέα.
Ο Μπράουν έκανε σταθερά καλές εμφανίσεις την σεζόν 2005–06, κάτι που οδήγησε την ανάκλησή του στην ομάδα της Αγγλίας για το φιλικό παιχνίδι εναντίον της Ουρουγουάης. Αν και δεν έπαιξε καθόλου, ήλπιζε να μπει στην τελική ομάδα της Αγγλίας για το Παγκόσμιο Κύπελλο του 2006, κάτι που τελικά δεν έγινε.
Ο Μπράουν αποσύρθηκε από το διεθνές ποδόσφαιρο στις 8 Αυγούστου 2010, μία ημέρα μετά την επιλογή του για φιλικό εναντίον της Ουγγαρίας.
Προσωπική ζωή
Ο Μπράουν είναι παντρεμένος με τη Leanne Wassell, με την οποία ζει με τις τρεις κόρες τους, Halle, Lilia και Lola. Ο πατέρας του, Bancroft Brown, πέθανε τον Φεβρουάριο του 2008. Η αδερφή του, Claire Fallows, πέθανε στις 19 Ιουλίου 2008 κατά τη διάρκεια της εγκυμοσύνης. Ο μικρότερος αδερφός του Μπράουν, Ρέις, έπαιξε για τον Μπέρι, ενώ είχε ενταχθεί στην Ακαδημία του Μάντσεστερ Γιουνάιτεντ στην ηλικία των εννέα, παίζει επίσης στο κέντρο της ράχης και είναι διεθνής κάτω των 20 ετών στην Αγγλία. Ένας άλλος αδελφός, ο Clive, ήταν στα βιβλία του Μάντσεστερ Σίτι ως νεαρός παίκτης στα τέλη της δεκαετίας του 1990, πριν συνεχίσει να παίζει για την Χάιντ Γιουνάιτεντ, την Μπανγκόρ Σίτι, Mossley, Woodley Sports και αυτή τη στιγμή παίζει για το New Mills.
Διακρίσεις
Μάντσεστερ Γιουνάιτεντ
Εξωτερικοί σύνδεσμοι
Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Σούπερ Λιγκ Ινδίας Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Μπλάκμπερν Ρόβερς Κατηγορία:Ποδοσφαιριστές Σάντερλαντ ΑΦΚ Κατηγορία:Ποδοσφαιριστές Μάντσεστερ Γιουνάιτεντ Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Εθνικής Αγγλίας Κ21 Κατηγορία:Άγγλοι ποδοσφαιριστές
Λέων ο Χαλκηδόνος
μικρογραφία|Σφραγίδα του Ισαάκ ως προέδρου και δομέστικου των σχολών της Ανατολής, από την δεκαετία του 1070. μικρογραφία|"[[Ιστάμενον" από ήλεκτρο, από τα πρώτα χρόνια της βασιλείας του αυτοκράτορα Αλεξίου Κομνηνού (1081-1118).]] Ο Λέων ήταν μητροπολίτης Χαλκηδόνας της Ανατολικής Ορθόδοξης Εκκλησίας τον ενδέκατο αιώνα, ο οποίος ήταν αντίθετος με την απόφαση του βυζαντινού αυτοκράτορα Αλέξιου Κομνηνού για εκποίηση εκκλησιαστικών θησαυρών προκειμένου να χρηματοδοτηθούν οι πόλεμοι εναντίον των Νορμανδών του Ροβέρτου Γυισκάρδου. Συγκρούστηκε για τον λόγο αυτό με τον αυτοκράτορα το 1082 και καταδικάστηκε σε μια σύνοδο στην Κωνσταντινούπολη το 1086. Το 1094 καταδικάστηκε εκ νέου από άλλη σύνοδο και εξορίστηκε στην Σωζόπολη, στη Μαύρη Θάλασσα.
Βιογραφία
Ο Λέων αναφέρεται για πρώτη φορά το 1082, όταν καταδίκασε δημοσίως, μετά από μια σύνοδο στην Κωνσταντινούπολη εκείνη την χρονιά, τον αυτοκράτορα Αλέξιο Κομνηνό (1081-1118) και τον αδελφό του Ισαάκιο για την εκποίηση εκκλησιαστικών θησαυρών προκειμένου να χρηματοδοτηθουν οι πόλεμοι εναντίον των Νορμανδών. Σε επιστολή του προς τον Αλέξιο κατηγόρησε τον πατριάρχη Ευστράτιο και ζητούσε την καθαίρεσή του και την αντικατάστασή του από τον πρώην πατριάρχη Κοσμά, καθώς και την διεξαγωγή επίσημης έρευνας, για να διερευνηθούν οι συνεισφορές των ιδρυτών των μονών και να διαπιστωθεί τι θα πρέπει να επιστραφεί.
Η αντίδραση του Λέοντα ανάγκασε τον αυτοκράτορα να υποχωρήσει προσωρινά το 1082, αλλά η επανάληψη της εκποίησης λίγο αργότερα και η έλλειψη αντίστασης από πλευράς του πατριάρχη Νικολάου Γ΄, οδήγησε τον Λέοντα και άλλους επιφανείς επισκόπους να διακόψουν την κοινωνία με το Πατριαρχείο το 1084. Το 1085, όταν ο Αλέξιος επιχείρησε να χρησιμοποιήσει ξανά τους θησαυρούς της Εκκλησίας, αυτή τη φορά για να χρηματοδοτήσει εκστρατείες κατά των Πετσενέγων, ο Λέων άσκησε εκ νέου κριτική. Το 1086, ο αυτοκράτορας συγκάλεσε σύνοδο που τον καταδίκασε για την άρνησή του να δεχθεί το αυτοκρατορικό διάταγμα. Σύμφωνα με τοπική παράδοση, το ίδιο έτος, ο Γεώργιος Παλαιολόγος, αφού ηττήθηκε από τους Πετσενέγους, ως εκ θαύματος σώθηκε από τον Λέοντα, που του έδωσε ένα άλογο και τον φυγάδευσε ηρωικά.
Το 1094 ο Λέων έστειλε επιστολή στον Νικόλαο Αδριανουπόλεως, το περιεχόμενο της οποίας θεωρήθηκε αντίθετο με τις διδασκαλίες των Πατέρων για την προσκύνηση των εικόνων. Αυτό οδήγησε τον Αλέξιο να συγκαλέσει σύνοδο στο Παλάτι των Βλαχερνών για να συζητήσει τα της λατρείας και να δώσει τέλος στη διαμάχη του Λέοντος. Σε αυτήν ο Λέων καταδικάστηκε ομόφωνα και εξορίστηκε στην Σωζόπολη, στην Μαύρη Θάλασσα, όπου οι κάτοικοι τον υποδέχτηκαν σαν άγιο. Ο Αλέξιος, αν και παρέμενε σκληρός και αδιάλλακτος, έστειλε οδηγίες για να κάνουν τη ζωή του όσο το δυνατόν πιο άνετη. Αργότερα συμφιλιώθηκε με το Πατριαρχείο, αποδεχόμενος την χρήση εκκλησιαστικών θησαυρών για στρατιωτικούς σκοπούς.
Περιγραφή
Μόνο δύο είναι οι αναφορές που γίνονται για το πρόσωπό του, και οι δύο από το έργο της Άννας Κομνηνής, κόρης του Αλεξίου. Σύμφωνα με αυτήν, "[ο Λέων] ήταν άνθρωπος πολύ σοφός ή λόγιος, παρά το γεγονός ότι είχε την πρακτική αρετή, όμως ο χαρακτήρας του ήταν τραχύς και απότομος" και "ο άνθρωπος που διατύπωσε τη γνώμη του, ένας αληθινός αρχιεπίσκοπος, αλλά και απλός στη νοοτροπία, μερικές φορές έδειχνε ενθουσιασμό που δεν βασιζόταν στη γνώση. Επίσης, δεν είχε επαρκή γνώση των Ιερών Κανόνων."
Βιβλιογραφία
Κατηγορία:Μητροπολίτες Χαλκηδόνος Κατηγορία:Επίσκοποι του 11ου αιώνα
Ζέα
Το Ζέα μπορεί να αναφέρεται:
Άουρα (Φινλανδία)
Γεωγραφία
Γειτονικοί δήμοι είναι οι: Λιέτο στα νότια, Τούρκου στα δυτικά, Πέουτουα στα βόρεια και, τέλος, Ταρβασγιόκι στα ανατολικά.
Εξωτερικοί σύνδεσμοι
Κατηγορία:Δήμοι της Νοτιοδυτικής Φινλανδίας
Αλβανική μαφία
Το Αλβανικό οργανωμένο έγκλημα κοινώς γνωστό και ως «Αλβανική μαφία» (Αλβανικά: Mafia Shqiptare) είναι ένας γενικός όρος που αναφέρεται στις εγκληματικές οργανώσεις που εδρεύουν στην Αλβανία ή αποτελούνται από Αλβανούς. Η Αλβανική μαφία δραστηριοποιείται στην Ευρώπη, τη Βόρεια Αμερική, τη Νότια Αμερική, και διάφορα άλλα μέρη του κόσμου, συμπεριλαμβανομένης της Μέσης Ανατολής και της Ασίας. Συμμετέχει σε ένα ευρύ φάσμα εγκληματικών επιχειρήσεων, συμπεριλαμβανομένης της διακίνησης ναρκωτικών, όπλων, ανθρώπων και ανθρώπινων οργάνων και χαρακτηρίζεται από διαφοροποιημένες εγκληματικές ομάδες οι οποίες, στην πολυπλοκότητά τους, δείχνουν μια από τις υψηλότερες εγκληματικές ικανότητες στον κόσμο. Μόνο στην Αλβανία, υπάρχουν περισσότερες από 15 εγκληματικές οικογένειες που ελέγχουν το οργανωμένο έγκλημα.
Η αλβανική μαφία έχει μονοπωλήσει διάφορες διεθνείς σχέσεις από το Ισραήλ ως την Άπω Ανατολή, μέχρι τη δυτική ως τη Νότια Αμερική. Αυτές οι αναφορές δείχνουν κυρίως μια ισχυρή σχέση μεταξύ πολιτικών και διαφόρων αλβανικών οικογενειών μαφίας. Σύμφωνα με το Ερευνητικό Ινστιτούτο Ευρωπαϊκών και Αμερικανικών Σπουδών (RIEAS), οι αλβανικές μαφίες είναι υβριδικές οργανώσεις (διάφοροι τομείς της κοινωνίας), που συχνά συμμετέχουν σε εγκληματικές και πολιτικές δραστηριότητες.
Η αλβανική μαφία, στο σύνολό της, αποτελεί μια από τις υψηλότερες εγκληματικές οργάνωσεις στον κόσμο, συνδυάζοντας τα «παραδοσιακά» χαρακτηριστικά - σαφώς εκδηλωμένα στην άκαμπτη εσωτερική πειθαρχία, στη δομή της συμμορίας, στις «ενδογαμικές στενές σχέσεις» (παντρεμένοι εντός της οργάνωσης) που αυξάνει την αδιαπερατότητα, την αξιοπιστία και την ενδογενή (εσωτερική) σταθερότητα - με σύγχρονα και καινοτόμα στοιχεία, όπως η υπερεθνικότητα, η εμπορική γνώση και η εγκληματική κουλτούρα των υπηρεσιών. Ο τεράστιος εφοδιασμός ανθρώπων και η συγκρητική (διαφορετική) φύση του αλβανικού εγκλήματος διευκόλυνε την εγκατάστασή της εκτός της μητρικής χώρας και την ένταξή της με την τοπική εγκληματικότητα, αξιοποιώντας τις ευκαιρίες που είναι εγγενείς σε ολόκληρο το δίκτυο αλβανών μεταναστών.
Στις Ηνωμένες Πολιτείες, ο όρος «αλβανική μαφία» μπορεί να περιλαμβάνει ή να αναφέρεται συγκεκριμένα σε διάφορες αλβανααμερικανικές ομάδες του οργανωμένου εγκλήματος, όπως ο Οργανισμός Ρουντάι και η Οργάνωση Μπαλάι που έχουν έδρα στη Νέα Υόρκη. Οι αλβανοαμερικανικές εγκληματικές ομάδες ποικίλλουν στην έκταση των διασυνδέσεών τους με τις ομάδες αλβανικής μαφίας στην Αλβανία ή την Ευρώπη, που κυμαίνονται από χαλαρές συνδεδεμένες ή κυρίως ανεξάρτητες ομάδες από τις αλβανικές εγκληματικές ομάδες στην Ευρώπη που είναι ουσιαστικά αμερικανικές επεκτάσεις των ευρωπαϊκών εγληματικών ομάδων.
Ιεραρχία συμμορίας
Η τυπική δομή της αλβανικής μαφίας είναι ιεραρχική. Μια οικογενειακή συμμορία αναφέρεται ως «fis» (Σόι). Οι οικογένειες περιέχουν μια εκτελεστική επιτροπή γνωστή ως «Μπάτζρακ» και επιλέγουν ένα υψηλόβαθμο μέλος για κάθε μονάδα. Μια μονάδα καθοδηγείται από ένα «αφεντικό» που επιλέγει τον «υπαρχηγό» για να υπηρετήσει κάτω από αυτόν. Στη συνέχεια, ο υπαρχηγός θα επιλέξει έναν «Mik» (Φίλο) που ενεργεί ως σύνδεσμος προς τα μέλη και είναι υπεύθυνος για τον συντονισμό των δραστηριοτήτων της μονάδας.
Ιδιότητα μέλους
Τα μέλη αυτών των εγκληματικών ομάδων έχουν μεγάλη εξάρτηση στην πίστη, την τιμή και την οικογένεια - με τις σχέσεις αίματος και το γάμο να είναι πολύ σημαντικά. Οι περισσότερες από τα αλβανικές ομάδες φαίνεται να είναι «ντεμοντέ». Οι οικογένειες ή οι συμμορίες της αλβανικής μαφίας συνήθως αποτελούνται από ομάδες που έχουν χιλιάδες μέλη σε όλο τον κόσμο, αποτελώντας μια εκτεταμένη οικογένεια, που είναι εγκαταστημένες σε όλη τη διαδρομή των Βαλκανίων από τη Δυτική Ευρώπη και τη Βόρεια Αμερική.
Σύμφωνα με τον Ιωάννη Μιχαλέτο, η οικογενειακή δομή χαρακτηρίζεται από μια ισχυρή εσωτερική πειθαρχία, η οποία επιτυγχάνεται μέσω της τιμωρητικής δράσης για κάθε παρέκκλιση από τους εσωτερικούς κανόνες. Η τιμωρία εξασφαλίζει φόβο και αυτός εγγυάται την άνευ όρων πίστη στην οικογένεια. Οι διατάξεις της οικογενειακής δομής επιτρέπουν στους επίσημους νόμους να θεωρούνται δευτερεύοντες, ασήμαντοι και μη δεσμευτικοί. Δεδομένου ότι οι οικογένειες της μαφίας βασίζονται σε σχέσεις αίματος, ο αριθμός των μελών της συμμορίας είναι περιορισμένος και οι δεσμοί μεταξύ τους τείνουν να είναι πολύ ισχυροί. Ως αποτέλεσμα, η διείσδυση στη μαφία είναι σχεδόν αδύνατη. Μέλη άλλων εθνοτικών ομάδων μπορούν να γίνουν δεκτά μόνο για να εκτελέσουν μία φορά κάποια εργασία. Οι οικογένειες της αλβανικής μαφίας είναι οργανωμένες σε 4-6 ή περισσότερα επίπεδα. Μια τέτοια δομή τους επιτρέπει να διατηρούν την ικανότητα οργάνωσης δραστηριοτήτων ακόμη και σε περίπτωση που συλληφθούν ορισμένα από τα μέλη ή τις ομάδες της.
Συμμορίες ανά περιοχή στην Αλβανία
Η αλβανική μαφία έχει συμμορίες σε όλο τον κόσμο. Στην Αλβανία, υπάρχουν ομάδες που λειτουργούν σε συγκεκριμένες πόλεις. Κάθε περιοχή ελέγχεται από διαφορετικές οικογένειες της μαφίας που επιβλέπουν τις διεθνείς επιχειρήσεις. Στο Shijak, η συμμορία Xhakja είναι ισχυρή και έχει εκτεταμένη ιστορία εγκληματικών μελών της οικογένειας. Άλλες εξέχουσες οικογένειες της αλβανικής μαφίας που δραστηριοποιούνται εντός και γύρω από την Αλβανία περιλαμβάνουν: Την οικογένεια εγκλημάτων Μπρέγκους ή «Μπρέγκου», που διευθύνεται από τον Αρμίρ Μπρέγκου, ο οποίος διέμενε κάποιο διάστημα στο Ηνωμένο Βασίλειο, και την οικογένεια Οσμάνι και τους "Banda e Lushnjës" της οποίας το αφεντικό Αλντο Μπάρε συνελήφθη και φυλακίστηκε.
Μπέσα
Η αλβανική μαφία χρησιμοποιεί τον όρο «μπέσα», που σημαίνει «εμπιστοσύνη», ως όνομα για τον «κώδικα τιμής» τους. Κατά τη διαδικασία ένταξης, ένα μέλος που εντάχθηκε στην αλβανική μαφία υποχρεούται να ορκιστεί. Ο όρκος στη συνέχεια θεωρείται ιερός επειδή ορίζεται ως «μπέσα» και είναι εξαιρετικά σημαντική στον αλβανικό πολιτισμό και θεωρείται μια λεκτική σύμβαση εμπιστοσύνης. Ειδικά στη Βόρεια Αλβανία, όταν κάποιος δίνει σε κάποιον την μπέσα του, σημαίνει ότι έχει δώσει σε κάποιον τη ζωή του και ότι πρόκειται να τον προστατέψει.
Συμμετοχή στην κυβέρνηση
Το οργανωμένο έγκλημα εξαπλώθηκε στην Αλβανία στις αρχές της δεκαετίας του '90, μετά την πτώση του κομμουνισμού. Ο εκβιασμός και οι απειλές έγιναν συνηθισμένα. Μια έκθεση του 2003 του Γραφείου του Ειδικού Συντονιστή του Συμφώνου Σταθερότητας για τη Νοτιοανατολική Ευρώπη επισημαίνει ότι «Η Αλβανία είναι ο παράδεισος για το παράνομο εμπόριο. Ούτε το κράτος ούτε η αστυνομία παρουσιάζουν πρόβλημα για τους αρχηγούς των καρτέλ ναρκωτικών: μπορείτε να αγοράσετε πολιτικούς και δεν είναι σπάνιο αν ένας αρχηγός της εγκληματικής συμμορίας εργάζεται σε κάποιο κρατικό ίδρυμα». Οι Αλβανικές εγκληματικές ομάδες συχνά εμπλέκονται σε εγκληματικές και πολιτικές δραστηριότητες προκειμένου να επηρεάσουν τις πολιτικές εξελίξεις. Οι πρωθυπουργοί της Αλβανίας Σαλί Μπερίσα και Έντι Ράμα έχουν συνδεθεί με διάφορες ομάδες οργανωμένου εγκλήματος στην Αλβανία.
Διεθνής δραστηριότητα
Σύμφωνα με το υπουργείο Εξωτερικών των ΗΠΑ, «η Αλβανία είναι ο ακρογωνιαίος λίθος του οργανωμένου εγκλήματος παγκοσμίως και τα κύρια σημεία διακίνησης ναρκωτικών, όπλων, μεταναστών και πλαστών προϊόντων». Επιπλέον, «τα καρτέλ διακρίνονται από την απουσία κάθετης ιεραρχίας και ελέγχονται από οικογενειακές ομάδες. Τέσσερις μεγάλες συμμορίες ελέγχουν 20 οικογένειες που δραστηριοποιούνται επίσης στην εμπορία ανθρώπων, την πορνεία, τον εκβιασμό, τις κλοπές αυτοκινήτων και τη νομιμοποίηση εσόδων από παράνομες δραστηριότητες». γράφει ο Σπούτνικ.
Μέχρι τη δεκαετία του 1990, οι Αλβανοί του Κοσσυφοπεδίου χρησίμευαν ως αγγελιοφόροι για τουρκικές συμμορίες. Ωστόσο, μια ραγδαία αύξηση της αλβανικής μετανάστευσης στη Δυτική Ευρώπη δημιούργησε εκτεταμένα δίκτυα οργανωμένου εγκλήματος, με αποτέλεσμα την αλβανική επικράτηση ολόκληρου του παράνομου εμπορίου που διέρχεται στη Δυτική Ευρώπη μέσω των Βαλκανίων. Η Αλβανία γνώρισε αύξηση των συμμοριών και του εμπορίου ναρκωτικών μετά την οικονομική κατάρρευση κατά τη δεκαετία του 1990, που προκλήθηκε από τα συστήματα πυραμίδων το 1997. Η εξάρτηση της Αλβανίας από το εμπόριο ναρκωτικών και το λαθρεμπόριο οδήγησε τη χώρα να ανακηρυχθεί ως το μόνο κράτος της Ευρώπης που έχει μεγάλη οικονομική εξάρτηση από τα ναρκωτικά.
Εξωτερικοί σύνδεσμοι
Κατηγορία:Έγκλημα στην Αλβανία Κατηγορία:Εγκληματικές οργανώσεις
Fiat G.46
Το Fiat G.46 ήταν μονοκινητήριο εκπαιδευτικό αεροσκάφος, το οποίο αναπτύχθηκε στην Ιταλία λίγο μετά το τέλος του Δευτέρου Παγκοσμίου Πολέμου.
Σχεδιασμός και ανάπτυξη
Το G.46 ήταν ένα χαμηλοπτέρυγο μονοπλάνο συμβατικής σχεδίασης, με ανασυρόμενο σύστημα προσγείωσης. Πιλότος και εκπαιδευόμενος κάθονταν ο ένας πίσω από τον άλλο κάτω από επιμήκη καλύπτρα. Το αρχικό πρωτότυπο προωθούνταν από κινητήρα Alfa Romeo 115-Ibis των 205 hp και πραγματοποίησε την παρθενική του πτήση στις 25 Ιουνίου 1947. Τα πτητικά χαρακτηριστικά του αποδείχθηκαν εξαιρετικά, μάλιστα καθιστώντας το κατάλληλο για χρήση και ως ακροβατικό. Το αεροσκάφος εντάχθηκε σε υπηρεσία με την Aeronautica Militare και εξήχθη στην Αυστρία, την Αργεντινή και την Συρία.
You Ain't Seen Nothing Yet (τραγούδι, Bachman–Turner Overdrive)
To You Ain't Seen Nothing Yet είναι ένα ροκ τραγούδι, που γράφτηκε από τον Ράντι Μπάκμαν, και πρωτοερμηνεύθηκε από τους Bachman–Turner Overdrive και συμπεριλήφθηκε στον δίσκο τους Not Fragile, το 1974. Την ίδια χρονιά κυκλοφόρησε και σε single, μαζί με το κομμάτι Free Wheelin'. Θέμα του κομματιού είναι μία "διαβολική" γυναίκα που συνάντησε ο τραγουδιστής.
Το single, έφτασε στο νούμερο 1 των αμερικανικών Billboard Hot 100, καθώς και στων καναδικών RPM, στις 9 Νοεμβρίου του 1974, ενώ το 1976, κέρδισε και το βραβείο Juno. Επίσης, υπήρξε το μεγαλύτερο hit του σχήματος στο Ηνωμένο Βασίλειο, όπου έφτασε στον νούμερο 2 των UK Singles Chart. Το 1991, το κομμάτι διασκευάστηκε από το φινλανδικό σχήμα Moogetmoogs, υπό τον τίτλο Kolmen minuutin muna, το single έφτασε στο νούμερο 1 των φινλανδικών charts.
Εξωτερικοί σύνδεσμοι
Κατηγορία:Singles του 1974 Κατηγορία:Τραγούδια του 1974 Κατηγορία:Singles της Mercury Records Κατηγορία:Νούμερο 1 singles στα Billboard Hot 100
Μητροπολίτης Γέρων Περγάμου Ιωάννης
Ο Μητροπολίτης Περγάμου Ιωάννης (κατά κόσμον Ιωάννης Ζηζιούλας, Κοζάνη, 10 Ιανουαρίου 1931-Αθήνα, 2 Φεβρουαρίου 2023) ήταν επίσκοπος του Οικουμενικού Πατριαρχείου Κωνσταντινουπόλεως και ένας από τους πιο γνωστούς σύγχρονους Έλληνες Ορθόδοξους θεολόγους.
Βιογραφία
Γεννήθηκε στις 10 Ιανουαρίου 1931 στο Καταφύγιο Κοζάνης. Ήταν μαθητής του μεγάλου Ρώσου ορθόδοξου θεολόγου π. Γεωργίου Φλορόφσκι. Σπούδασε Θεολογία στο Αριστοτέλειο Πανεπιστήμιο Θεσσαλονίκης και στο Πανεπιστήμιο Αθηνών από όπου αποφοίτησε το 1955, στο οποίο το 1965 εκπόνησε διδακτορική διατριβή με θέμα και αναγορεύθηκε διδάκτορας. Πραγματοποίησε μεταπτυχιακές σπουδές στο Πανεπιστήμιο Χάρβαρντ και αναγορεύθηκε Μάγιστρος της Θεολογίας. Διετέλεσε καθηγητής δογματικής θεολογίας στο Πανεπιστήμιο του Εδιμβούργου και συστηματικής θεολογίας στα πανεπιστήμια Γλασκώβης (1973-1987), Θεσσαλονίκης (1984-1998), King’s College του Λονδίνου, Γρηγοριανού της Ρώμης και Γενεύης.
Χειροτονήθηκε διάκονος στις 14 Ιουνίου 1986 και Πρεσβύτερος στις 15 Ιουνίου 1986. Στις 22 Ιουνίου 1986 εξελέγη από τη Αγία και Ιερά Σύνοδο του Οικουμενικού Πατριαρχείου «Μητροπολίτης Περγάμου, υπέρτιμος και έξαρχος κόλπου Αδραμυττηνού». Στις 3 Οκτωβρίου 2014 ανυψώθηκε σε Γέροντα Μητροπολίτη.
Διετέλεσε αντιπρόεδρος της επιτροπής Διαλόγου μεταξύ των Ορθόδοξης και της Ρωμαιοκαθολικής Εκκλησίας, καθώς και Διευθυντής του Γραφείου Εκπροσωπήσεως του Οικουμενικού Πατριαρχείου στην Αθήνα. Εκπροσώπησε το Οικουμενικό Πατριαρχείο σε αρκετές διεθνείς συνελεύσεις. Υπήρξε ακόμη μέλος της Κεντρικής Επιτροπής και της Επιτροπής Πίστεως και Τάξεως του Παγκοσμίου Συμβουλίου Εκκλησιών.
thumb|left|170px|Ο Μητροπολίτης Περγάμου Ιωάννης
Το έργο του
Η συμβολή του επικεντρώνεται κυρίως στη θεολογία του προσώπου. Στα έργα του ασχολείται μεταξύ άλλων με την έννοια του προσώπου στη φιλοσοφία και στους Πατέρες της Εκκλησίας και υποστηρίζει ότι το πρόσωπο είναι η κεντρική έννοια της χριστιανικής οντολογίας, ενώ αναλύει με τον ίδιο τρόπο και την έννοια του τριαδικού Θεού: μία ουσία, τρία πρόσωπα. Κατά την οντολογία που αναπτύσσει με βάση τους Καππαδόκες Πατέρες, η ύπαρξη προϋποθέτει τη σχέση μεταξύ προσώπων και δε νοείται χωρίς αυτήν.
Εξαίρεση δεν αποτελεί ούτε ο Θεός, ως πρόσωπο του Πατέρα στην Αγία Τριάδα, ο οποίος υπάρχει αφ’ εαυτού. Η μεγάλη συμβολή των Καππαδοκών Πατέρων κατά τον Περγάμου Ιωάννη ήταν ότι ταύτισαν τον όρο υπόσταση με τον όρο πρόσωπο, ο οποίος μέχρι τότε σήμαινε προσωπείο.
Διακρίσεις
δεξιά|χωρίς-πλαίσιο|347x347εσ Έχει αναγορευθεί επίτιμος διδάκτορας πολλών εκπαιδευτικών ιδρυμάτων, μεταξύ των οποίων του Καθολικού Ινστιτούτου Παρισιού, της Ορθόδοξης Θεολογικής Σχολής του Βελιγραδίου, του Ινστιτούτου Ορθόδοξης Θεολογίας «Άγιος Σέργιος» του Παρισιού, του Πανεπιστημίου Κλουζ-Ναπόκα και του Πανεπιστημίου του Μύνστερ.
Το 1973 εξελέγη μέλος της Διεθνούς Ακαδημίας Θρησκευτικών Επιστημών των Βρυξελλών.
Το 2003 ο Πρόεδρος της Ελληνικής Δημοκρατίας Κωστής Στεφανόπουλος του απένειμε το παράσημο του Ανώτερου Ταξιάρχη του Τάγματος του Φοίνικος, προς αναγνώριση του έργου του. Το 2007 του απονεμήθηκε ο Σταυρός του Lambeth.
Εξωτερικοί σύνδεσμοι
Κατηγορία:Έλληνες θεολόγοι Κατηγορία:Καθηγητές Αριστοτελείου Πανεπιστημίου Θεσσαλονίκης Κατηγορία:Μητροπολίτες Περγάμου Κατηγορία:Μέλη της Ακαδημίας Αθηνών Κατηγορία:Πρόεδροι της Ακαδημίας Αθηνών Κατηγορία:Ιεράρχες του Οικουμενικού Πατριαρχείου Κατηγορία:Ανώτερος Ταξιάρχης του Τάγματος του Φοίνικα
Άγγελος Τανάγρας
Ο Άγγελος Τανάγρας (πραγματικό όνομα: Άγγελος Ευαγγελίδης, Αθήνα, 7 Μαρτίου 1877 - 3 Φεβρουαρίου 1971) ήταν Έλληνας ψυχοφυσιολόγος, ο ιδρυτής (1923) της πρώτης εταιρείας ψυχικών ερευνών στην Ελλάδα. Θεωρείται από πολλούς "πατέρας της ελληνικής παραψυχολογίας".
Σπουδές και στρατιωτική θητεία
Έκανε σπουδές ιατρικής αρχικά στην Αθήνα και εν συνεχεία στη Γερμανία. Στη διάρκεια της θητείας του στο Ελληνικό Πεζικό έλαβε μέρος σε αρκετούς πολέμους, όπως τον Ελληνοτουρκικό πόλεμο του 1897 και την Κρητική Επανάσταση, με τελευταίο τον Πρώτο Παγκόσμιο Πόλεμο. Επίσης, τέθηκε επικεφαλής του υγειονομικού τμήματος στο λιμάνι του Πειραιά, στο λοιμοκαθαρτήριο της Σαλαμίνας και στο λιμάνι της Σμύρνης. Ήταν αργότερα αντιπρόσωπος της Διεθνούς Υγειονομικής Επιτροπής έπειτα από τη λήξη του Πρώτου Παγκοσμίου Πολέμου, ενώ αποχώρησε από το στράτευμα για να αφοσιωθεί σε ψυχοφυσιολογικές μελέτες, έχοντας το βαθμό του Γενικού Αρχιάτρου.
Απεβίωσε πλήρης ημερών το 1971 .Πολύ καιρό πριν πεθάνει είχε εκφράσει τη λύπη του ότι η ίδρυση της Εταιρίας Ψυχικών Ερευνών, που ήταν αυστηρά επιστημονική, υπήρξε πρόωρη για την Ελλάδα, "όπου το πλείστον ή αδιαφορεί ή εξακολουθεί να ενδιαφέρεται διά εντυπωσιακάς παρεξηγήσεις των ψυχικών φαινομένων και αυταπάτας, όπως δήθεν επικοινωνιών με πνεύματα νεκρών".
Επιστημονικό έργο
Ο Τανάγρας ίδρυσε την Εταιρεία Ψυχικών Ερευνών (ΕΨΕ) και επιδόθηκε σε πειράματα παραψυχολογίας. Εισήχθησαν έτσι για πρώτη φορά στην Ελλάδα οι ήδη δημοφιλείς στην υπόλοιπη Ευρώπη και την Αμερική θεωρίες που σήμερα ονομάζονται παραψυχολογικές. Η εταιρεία του αναγνωρίστηκε από την αντίστοιχη Βρετανική Εταιρία Ψυχικών Ερευνών, όμως δεν έτυχε της ίδιας αναγνώρισης στην Ελλάδα. Σύντομα όμως πραγματοποιήθηκαν πολλά πειράματα, πάνω στην τηλεκίνηση και την ηλεκτρική δραστηριότητα του εγκεφάλου και μετά το 1928 τέτοια πειράματα γινόταν και στην Αθήνα.
Ο Τανάγρας ίδρυσε το περιοδικό "Ψυχικαί Έρευναι", στα πλαίσια της κυκλοφορίας του οποίου διοργάνωσε και το 4ο διεθνές Ψυχοφυσιολογικό Συνέδριο, που διεξήχθη στην Αθήνα.
Λογοτεχνικό έργο
Παράλληλα με το επιστημονικό του έργο, εκτός από τη δημοσίευση μελετών και δοκιμίων, έγραψε και λογοτεχνικά έργα. Με τους "Σπογγαλιείς του Αιγαίου" (μυθιστόρημα) έκανε την πρώτη του εμφάνιση στα γράμματα. Το 1910 μετέφρασε την "Ηλέκτρα" του Ευριπίδη.
Παραπομπές
Κατηγορία:Έλληνες επιστήμονες Κατηγορία:Έλληνες συγγραφείς
Β΄ κατηγορία ποδοσφαίρου ανδρών Κύπρου 1994-95
Η Β΄ κατηγορία ποδοσφαίρου ανδρών Κύπρου 1994-95 ήταν η 40η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Ευαγόρας Πάφου για 6η φορά στην ιστορία του.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1993-94
Ομάδες που προήχθησαν στην Α΄ κατηγορία 1994-95
Ομάδες που διαβαθμίστηκαν στην Γ΄ κατηγορία 1994-95:
Ομάδες που διαβαθμίστηκαν από την Α΄ κατηγορία 1993-94
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Δείτε επίσης
Κατηγορία:Β΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1994-1995
Πενταβοράνιο(11)
Το πενταβοράνιο(11) [ αγγλικά pentaborane(11)] είναι ανόργανη ένωση με μοριακό τύπο B5H11. Ο αριθμός 11 στην κατάληξη χρησιμεύει για τη διάκριση της ένωσης από το πενταβοράνιο(9) (B5H9). Στη θερμοκρασία δωματίου, δηλαδή σε θερμοκρασία 20 °C και υπό πίεση 1 atm είναι άχρωμο υγρό, αφού έχει (κανονική) θερμοκρασία βρασμού τους 63 °C.
Παραγωγή
Το πενταβοράνιο(11) μπορεί να παραχθεί με μετατροπή του διβορανίου(6): <div style="text-align: center;" data-ve-attributes="{"style":"text-align: center;"}">
Ιδιότητες
Είναι ασταθές υγρό. Αντιδρά με την αμμωνία (NH3). Είναι ικανό να παραγάγει ένα εύρος άλλων ενώσεων, αν θερμανθεί, όπως (για παραδείγματα) διβοράνιο(6), αραχνοτετραβοράνιο(10) και υδρογόνο. Αναφλέγεται αν έρθει σε επαφή με τον αέρα.
Πατηρήσεις, υποσημειώσεις και αναφορές
Κατηγορία:Ανόργανα βοράνια Κατηγορία:Ασταθείς ενώσεις
Μηχανικό
Το μηχανικό αποτελεί όπλο υποστήριξης και χρησιμοποιείται για το σχεδιασμό και την κατασκευή στρατιωτικών έργων και τη διατήρηση των γραμμών των στρατιωτικών μεταφορών και επικοινωνιών. Το μηχανικό είναι επίσης υπεύθυνο για τον εφοδιασμό υπό τις στρατιωτικές τακτικές. Το σύγχρονο μηχανικό διαφέρει από την πολιτική μηχανική. Κατά τον 20ο και 21ο αιώνα, το μηχανικό περιλάμβανε επίσης και άλλες ειδικότητες εφαρμοσμένης μηχανικής όπως μηχανικές και ηλεκτρικές τεχνικές μηχανικής.
Εξωτερικοί σύνδεσμοι
Κατηγορία:Πόλεμος
Πανελλήνιο πρωτάθλημα κλειστού στίβου ανδρών 2022
Το 36ο Πανελλήνιο πρωτάθλημα κλειστού στίβου ανδρών, διοργανώθηκε στις 26 και 27 Φεβρουαρίου 2022 στο Στάδιο Ειρήνης και Φιλίας.
Αποτελέσματα
Πηγή:
Παραπομπές
Κλειστου στιβου ανδρων Κατηγορία:Στίβος το 2022 Κατηγορία:Διοργανώσεις στίβου στον Πειραιά
Μονή Φωτοδότη
Η μονή Φωτοδότη είναι μοναστήρι με τη μορφή πύργου το οποίο βρίσκεται κοντά στον Δανακό Νάξου. Η μονή χρονολογείται από τους βυζαντινούς χρόνους και οχυρώθηκε τον 15ο ή τον 16ο αιώνα. Είναι αφιερωμένη στη Μεταμόρφωση του Σωτήρος.
Η μονή φαίνεται ότι ιδρύθηκε στη θέση βασιλικής του 6ου αιώνα μ.Χ. Στο ναό του μοναστηριού σώζονται σπαράγματα ανεικονικών αγιογραφιών, γεγονός που χρονολογεί την κατασκευή του κατά την περίοδο της Εικονομαχίας. Αργότερα προστέθηκε το παρεκκλήσι, αρχικά καμαρόσκεπο και έπειτα τρουλαίο. Το μοναστήρι μετά την κατάκτηση της Νάξο από τους Φράγκους δόθηκε στους Βενεδικτίνους μοναχούς το 1227. Η μονή έγινε πάλι ορθόδοξη πιθανότατα στα τέλη του 15ου αιώνα και στα μέσα του 16ου αιώνα έγινε σταυροπηγιακή. Το 1636 επέστρεψε όμως στην κυριότητα της μητρόπολης Παροναξίας. Το 1780 ήταν μετόχι της μονής της Πάτμου και το 1831 μετόχι της Παναγίας Απειραθίτισσας. Πλέον ανήκει στην μητρόπολη Παροναξίας. Η μονή αναστηλώθηκε την περίοδο 1991-2007.
Βιβλιογραφία
φωτοδοτη Κατηγορία:Πύργοι στην Ελλάδα
Δήμος Αγίων Αναργύρων-Καματερού
Ο Δήμος Αγίων Αναργύρων-Καματερού είναι ένας από τους δήμους της περιφέρειας Αττικής που προέκυψε με το Πρόγραμμα Καλλικράτης από την συνένωση των παλαιότερων δήμων Αγίων Αναργύρων και Καματερού. Εντοπίζεται στο Δυτικό Τομέα Αθηνών και έχει πληθυσμό 62.529 κατοίκους, σύμφωνα με την απογραφή του 2011, στοιχεία που τον κατατάσσουν στην 52η θέση από άποψη πληθυσμού στην Ελλάδα. Έδρα του είναι οι Άγιοι Ανάργυροι. Η έκτασή του είναι 9,11 τ.χλμ.
Κοινότητα Αγίων Αναργύρων
Πρόεδροι της Κοινότητας διετέλεσαν οι Παναγιώτης Μανωλέσης, Ιωάννης Κούγελος, Στυλιανός Πεδουλάκης, Ιωάννης Σκαρπέλης, Αναστάσιος Μέρλας, Αναστάσιος Καραμέρος, Κωνσταντίνος Μαγουλάς, Αναστάσιος Ζουμπουλής, Μιλτιάδης Παπαχριστόπουλος, Ηλίας Μελάς, Γεώργιος Τσουγκράνης και Γεώργιος Γιαννόπουλος.
Πρόεδροι της Κοινότητας
Η Κοινότητα Καματερού συστάθηκε το 1933 και αναγνωρίστηκε σε δήμο το 1972 και ο δήμος καταργήθηκε το 2010. Πρόεδροι διετέλεσαν οι: >
Εξωτερικοί σύνδεσμοι
Κατηγορία:Πόλεις της Αττικής
It's a Jungle Out There (τραγούδι)
Το It's a Jungle Out There είναι ένα jazz τραγούδι που γράφτηκε από τον αμερικανικό συνθέτη Ράντι Νιούμαν και χρησιμοποιήθηκε στην αμερικανική τηλεοπτική σειρά Monk, από τη δεύτερη σεζόν και έπειτα. Το 2004, κέρδισε βραβείο Emmy στην κατηγορία Καλύτερη Μουσική Τίτλων Αρχής. Στην πρώτη σεζόν, ως θέμα τίτλων αρχής χρησιμοποιούνταν το Monk Theme, το οποίο είχε κερδίσει κι αυτό το ίδιο βραβείο, γεγονός που καθιστά τη σειρά, ως τη μόνη έως τώρα που κερδίσει την εν λόγω κατηγορία με δύο διαφορετικά τραγούδια. Το θέμα επικεντρώνεται στις πολλές φοβίες που έχει ο ήρωας της σειράς και προτείνει ότι λίγη παραπάνω προσοχή, σε βοηθάει να μείνεις ζωντανός τη σήμερον ημέρα. Το τραγούδι έχει κυκλοφορήσει, μία φορά σε διασκευή από τον Snoop Dogg, κι άλλη μία φορά σε δίσκο του συνθέτη, ονόματι Dark Matter, το 2017.
Συγκριτική μυθολογία
Συγκριτικιστές έναντι ιδιαιτεριστών
O ανθρωπολόγος C. Scott Littleton όρισε την συγκριτική μυθολογία ως την "συστηματική σύγκριση μύθων και μυθικών θεμάτων που προέρχονται από μια ευρεία ποικιλία πολιτισμών". Μέσω της σύγκρισης των μυθολογιών διαφόρων λαών, οι μελετητές προσπαθούν να εντοπίσουν υποκείμενες ομοιότητες ή/και να ανασυνθέσουν μια "πρωτομυθολογία" από την οποία προήλθαν όλες αυτές οι μυθολογίες. Σε ένα βαθμό, όλες οι θεωρίες περί μυθολογίας ακολουθούν μια συγκριτική προσέγγιση: όπως σημειώνει ο μελετητής των θρησκειών Robert Segal: "εξ ορισμού, όλοι οι θεωρητικοί [των μύθων] αναζητούν ομοιότητες μεταξύ των μύθων". Ωστόσο, οι μελετητές της μυθολογίας μπορούν χονδρικά να χωριστούν σε ιδιαιτεριστές, οι οποίοι επικεντρώνονται στις διαφορές μεταξύ των μύθων, και συγκριτικιστές, οι οποίοι εστιάζουν στις ομοιότητες. Οι ιδιαιτεριστές τείνουν να "υποστηρίζουν ότι οι ομοιότητες τις οποίες εξιχνιάζουν οι συγκριτικιστές είναι αόριστες και επιφανειακές", ενώ οι συγκριτικιστές τείνουν να "υποστηρίζουν ότι οι διαφορές τις οποίες σημειώνουν οι ιδιαιτεριστές είναι ασήμαντες και τυχαίες".
It's a Jungle Out There (τραγούδι)
Εξωτερικοί σύνδεσμοι
Κατηγορία:Τραγούδια του 2003 Κατηγορία:Τραγούδια του Ράντι Νιούμαν
Συγκριτική μυθολογία
Συγκριτικιστές έναντι ιδιαιτεριστών
Συγκριτικές προσεγγίσεις της μυθολογίας χαίρουν μεγάλης δημοτικότητας στους κύκλους των μελετητών του δεκάτου ογδόου κι δεκάτου ενάτου αιώνα. Πολλοί από αυτούς τους μελετητές πίστευαν ότι όλοι οι μύθοι ενδεικνύουν ότι έχουν κοινές ρίζες. Μία τέτοια θεωρία ερμηνεύει όλους σχεδόν τους μύθους ως ποιητικές περιγραφές της συμπεριφοράς του ηλίου. Σύμφωνα με αυτήν, οι ποιητικές αυτές περιγραφές παρηλλάχθησαν με την πάροδο του χρόνου σε φαινομενικά διαφορετικές ιστορίες για θεούς και ήρωες. Ωστόσο, οι σύγχρονοι μελετητές κλίνουν περισσότερο προς τον ιδιαιτερισμό, αντιμετωπίζοντας με καχυποψία τέτοιες προτάσεις. Μια πρόσφατη εξαίρεση είναι η ιστορική προσέγγιση την οποία ακοουθεί ο E.J. Michael Witzel, στην προσπάθειά του να ανοικοδομήσει φλοιούς παλαιότερων μυθολογιών
Προσεγγίσεις
Οι συγκριτικοί μυθολόγοι προέρχονται από διάφορους τομείς, συμπεριλαμβανομένων εκείνων της λαογραφίας, της ανθρωπολογίας, της ιστορίας, της γλωσσολογίας, και της θρησκειολογίας, και έχουν χρησιμοποιήσει μια ποικιλία μεθόδων για τη σύγκριση των μύθων. Οι παρακάτω είναι μερικές από τις σημαντικές προσεγγίσεις της συγκριτικής μυθολογίας:
Γλωσσική
Μερικοί μελετητές συγκρίνουν τα γλωσσικά στοιχεία των μύθων των διαφόρων πολιτισμών, για παράδειγμα τις ομοιότητες ανάμεσα στα ονόματα των θεών. Ένα ιδιαίτερα εύστοχο παράδειγμα της προσέγγισης αυτής είναι η μελέτη των Ινδο-Ευρωπαϊκή μυθολογιών. Οι μελετητές έχουν βρει εντυπωσιακές ομοιότητες μεταξύ των μυθολογικών και θρησκευτικών όρων που χρησιμοποιούνται σε πολιτισμούς της Ευρώπης και της Ινδίας. Για παράδειγμα, ο ελληνικός ουράνιος θεός Δίας (Ζευς Πατήρ), ο ρωμαϊκός ουράνιος θεός Jupiter, ο ινδικός (βεδικός) ουράνιος θεός Dyauṣ Pitṛ και ο γερμανικός θεός Tiu (βλ. αγγλικά Tues-day) έχουν ονόματα με εμφανώς κοινή ρίζα.
Αυτό υποδηλώνει ότι οι Έλληνες, οι Ρωμαίοι, οι Ινδοί και οι γερμανικοί λαοί προέρχονται από έναν κοινό προγονικό πολιτισμό, και ότι τα ονόματα του Δία, του Jupiter, του Dyaus και του Tiu εξελίχθηκαν από μια παλαιότερη ονομασία, *Dyēus ph2ter, η οποία αναφέρεται στον ουράνιο θεό μιας Πρωτο-Ινδο-Ευρωπαϊκής θρησκείας.
Δομική
Κάποιοι μελετητές αναζητούν υποκείμενες δομές τις οποίες μοιράζονται διαφορετικοί μύθοι. Ο λαογράφος Vladimir Propp παρατήρησε ότι πολλά ρωσικά παραμύθια έχουν κοινό μοτίβο πλοκής, στο οποίο συγκεκριμένα γεγονότα συμβαίνουν σε προκαθορισμένη σειρά. Στον αντίποδα, ο ανθρωπολόγος Claude Lévi-Strauss εξέτασε τη δομή του μύθου αναφορικά με τις αφηρημένες σχέσεις μεταξύ των στοιχείων του, παρά με τη σειρά τους στην πλοκή. Συγκεκριμένα, ο Lévi-Strauss πίστευε πως τα στοιχεία ενός μύθου μπορούν να οργανωθούν σε δυαδικές αντιθέσεις (ωμό-ψημένο, φύσικός-ανθρωπογενής κτλ.). Θεωρούσε ότι σκοπός του μύθου είναι να γεφυρώσει τα αντίθετα, καταλύοντας έτσι βασικές εντάσεις ή αντιφάσεις της ανθρώπινης ζωής και του πολιτισμού.
Ψυχολογική
Μερικοί μελετητές προτείνουν ότι οι μύθοι διαφόρων πολιτισμών αποκαλύπτουν τις ίδιες, ή παρόμοιες, ψυχολογικές κινητηρίους δυνάμεις εν ενεργεία στις κουλτούρες αυτές. Για παράδειγμα πολλοί φροϋδικοί στοχαστές έχουν εντοπίσει ιστορίες παρόμοιες με τον ελληνικό μύθο του Οιδίποδα σε πολλούς διαφορετικούς πολιτισμούς. Κρίνουν πως οι μύθοι αυτοί αντικατοπτρίζουν διαφορετικές εκφράσεις του Οιδιποδείου συμπλέγματος στους λαούς αυτούς. Αντίστοιχα, γιουνγκιανοί στοχαστές έχουν εντοπίσει εικόνες, θέματα και μοτίβα που απαντώνται σε μύθους ποικίλλων πολιτισμών, υποστηρίζοντας ότι αυτές οι ομοιότητες απορρέουν από αρχέτυπα παρόντα στο ασυνείδητο του κάθε ανθρώπου.
Ιστορική και συγκριτική
Μία νέα προσέγγιση, η οποία είναι ταυτόχρονα ιστορική και συγκριτική, έχει προσφάτως προταθεί από τον E.J. Michael Witzel. Ο ίδιος συγκρίνει μυθολογικές συλλογές διαφόρων πολιτισμών, από την Ισλανδία και την Αίγυπτο έως τους Μάγιας, ρίχνοντας φως σε γενεαλογίες μύθων, παράλληλες αλλά όχι απαραίτητα εξαρτώμενες από εκείνες των γλωσσών. Το πιο εξέχον κοινό στοιχείο είναι μία ιστορική γραμμή που εκτείνεται από τη δημιουργία του κόσμου και των ανθρώπων έως τη συντέλειά τους. Το στοιχείο αυτό εντοπίζεται στις βόρειες μυθολογίες της Ευρασίας και της Αμερικής ("Λαυρασίας") ενώ λείπει από τις νότιες μυθολογίες της Υποσαχαρίου Αφρικής, της Νέας Γουϊνέας και της Αυστραλίας ("Γκοντβάνας"). Οι τελευταίες είναι και οι παλαιότερες, αναγόμενες στην εποχή των μετακινήσεων του Homo sapiens έξω από την Αφρική, πριν από περίπου 65.000 χρόνια. Βασιζόμενος σε αυτές τις δύο ανοικοδομήσεις, ο Witzel προτείνει κάποιες υποθέσεις σχετικά με τις ιστορίες περί της "Μιτοχονδριακής Εύας". Αυξημένη δε προσοχή εφιστά στην ως επί το πλείστον παράλληλη ανάπτυξη της αρχαιολογίας, παλαιοντολογίας, γενετικής και γλωσσολογίας. Κάνει επίσης υποθέσεις σχετικά με την επιβίωση των μύθων αυτών της Παλαιολιθικής εποχής σε σύγχρονες θρησκείες.
Φυλογενετική
Πιθανολογείται ότι, όπως τα γονίδια, οι μύθοι εξελίσσονται από μια διαδικασία διαδοχικών τροποποιήσεων. Οι εντυπωσιακές ομοιότητες μεταξύ της βιολογικής και μυθολογικής εξέλιξης επιτρέπουν τη χρήση υπολογιστικής στατιστικής για την εξαγωγή συμπερασμάτων σχετικά με την εξελικτική συγγένεια και την οικοδόμηση του πιθανότερου φυλογενετικού δέντρου μιας μυθολογικής οικογένειας. Μυθολογικές φυλογένειες τις οποίες καταδεικνύουν τα διάφορα μυθικά θέματα, σαφώς υποστηρίζουν χαμηλές οριζόντιες μεταδόσεις (δάνεια), ιστορικές (μερικές φορές και προϊστορικές) διασπορές και εστιγμένη ισορροπία. Επιπλέον, η αρχική εκδοχή θα μπορούσε να ανασυντεθεί στατιστικά. Οι μυθολογικές φυλογένειες είναι επίσης ένας δυνητικά ισχυρός τρόπος ελέγχου των υποθέσεων για διαπολιτισμικές σχέσεις μεταξύ των παραμυθιών
Μερικοί μυθολογικοί παραλληλισμοί
μικρογραφία|O Κατακλυσμός, προμετώπiδα της εικονογραφημένης έκδοσης της Βίβλου του  [[Γκυστάβ Ντορέ|Gustave Doré. Με βάση την ιστορία της Κιβωτού του Νώε, η γκραβούρα δείχνει ανθρώπους και μια τίγρη καταδικασμένους από την πλημμύρα να προσπαθούν μάταια να σώσουν τα παιδιά τους και τα μικρά της.]] Η Συγκριτική μυθολογία έχει αποκαλύψει σειρά  ομοιοτήτων ανάμεσα σε μύθους από όλον τον κόσμο, όπως κοινές θεματολογίες και στοιχεία πλοκής. Παρατίθενται μερικά παραδείγματα:
Η Πλημμύρα
Πολιτισμοί από όλο τον κόσμο διηγούνται ιστορίες για μια μεγάλη πλημμύρα. Σε πολλές περιπτώσεις, η πλημμύρα αφήνει μόνο έναν επιζώντα ή ομάδα επιζώντων. Για παράδειγμα, το Βαβυλωνιακό Έπος του Γκιλγκαμές και η εβραϊκή Βίβλος αφηγούνται τον αφανισμό της ανθρωπότητας μέσω ενός παγκοσμίου κατακλυσμού που αφάνισε την ανθρωπότητα και την διάσωση των ειδών του κόσμου από έναν άνθρωπο, ο οποίος τα επιβίβασε σε μία λέμβο. Παρόμοιες ιστορίες σχετικά με έναν μοναδικό επιζώντα από πλημμύρα εντοπίζονται και στην Ινδουιστική μυθολογία καθώς και στην ελληνική και Νορβηγική μυθολογία και τη μυθολογία των Αζτέκων.
Η δημιουργική θυσία
Πολλοί πολιτισμοί έχουν ιστορίες για θεϊκές μορφές των οποίων ο θάνατος δημιουργεί ένα ουσιαστικό μέρος της πραγματικότητας. Αυτοί οι μύθοι εμφανίζονται συχνότατα σε πολιτισμούς που καλλιεργούν σπαρτά, ιδιαίτερα βολβούς. Ένας τέτοιος μύθος από το λαό των Wemale της Νήσου Seram της Ινδονησίας αφηγείται την ιστορία ενός κοριτσιού ονόματι Hainuwele, το οποίο συνελήφθη μέσω θαύματος. Όταν δολοφονήθηκε το διαμελισμένο πτώμα της σκορπίστηκε στη γη και από τα κομμάτια του βλάστησαν σπαρτά [23]. Ο κινέζικος μύθος του Pangu [24], ο ινδικός βεδικός μύθος του Purusha [25] και ο σκανδιναβικός μύθος του Ymir αναφέρουν όλοι έναν κοσμικό γίγαντα που σκοτώνεται για να δημιουργήσει τον κόσμο [25].
Ο αποθνήσκων θεός
μικρογραφία|Αρχαίος σουμεριακός [[κυλινδρικός σφραγιδόλιθος που αναπαριστά τα βασανιστήρια του θεού Dumuzid στον κάτω κόσμο από δαιμονες galla.]] Πολλοί μύθοι αναφέρονται σε κάποιον θεό που πεθαίνει και συχνά επιστρέφει στη ζωή. Τέτοιοι μύθοι είναι ιδιαίτερα συνήθεις στις μυθολογίες της Εγγύς Ανατολής. Η ανθρωπολόγος Sir James Frazer συνέκρινε αυτούς τους μύθους των "αποθνησκόντων θεών" στο ογκώδες έργο του Το Χρυσό Κλαδί. Ο Αιγυπτιακός θεός Όσιρις και της Μεσοποτάμιος θεός Θαμμούζ αποτελούν τέτοια παραδείγματα, ενώ ο ελληνικός μύθος του Άδωνι (αν και θνητού) έχει συχνά συγκριθεί με τον Όσιρι και τον μύθο του Διονύσου, αφού διαθέτει επίσης το θάνατο και την αναγέννηση. Επιπλέον, μερικοί μελετητές έχουν επισημάνει τις ομοιότητες μεταξύ πολυθεϊστικών μύθων "αποθνησκόντων θεών" και της χριστιανικής ιστορίας του Ιησού από τη Ναζαρέτ.
Η δομή των ιστοριών των ηρώων
Μερικοί μελετητές, όπως οι FitzRoy Somerset, 4th Baron Ρεγκλάν και, πιο πρόσφατα, ο Τζόζεφ Κάμπελ, έχουν προτείνει ότι οι μύθοι διάφορων λαών που αφηγούνται ιστορίες ηρώων μοιράζονται μια κοινή δομή. Συγκριτικοί μυθολόγοι αναζητούν ομοιότητες μόνο μεταξύ ιστοριών ηρώων συγκεκριμένης γεωγραφικής ή εθνικής εμβέλειας. Για παράδειγμα, ο Αυστριακός μελετητής Johann Georg van Hahn προσπάθησε να εντοπίσει μια κοινή δομή στους μύθους ηρώων του πολιτισμού των Άρια. Άλλοι, όπως ο Κάμπελ, προτείνουν θεωρίες για τις ιστορίες ηρώων γενικώς. Σύμφωνα με την υπόθεση του Κάμπελ για τον "μονόμυθο", οι ιστορίες ηρώων από όλην την Οικουμένη μοιράζονται μια κοινή δομή στην πλοκή τους. Λόγω της εξαιρετικά συγκριτικής φύσης της, η υπόθεση αυτή δέχεται επί του παρόντος δυσμενή κριτική από κάποιους θρησκευτικούς μελετητές όπως Lesley Northup.
Axis mundi
Πολλές μυθολογίες αναφέρουν έναν τόπο που βρίσκεται στο κέντρο του κόσμου και χρησιμεύει ως σημείο επικοινωνίας διαφόρων επιπέδων του σύμπαντος. Αυτός ο "άξονας του κόσμου" ("axis mundi") συχνά αντιπροσωπεύεται από ένα ιερό δένδρο ή άλλο μυθικό αντικείμενο. Για παράδειγμα, πολλοί μύθοι περιγράφουν ένα μεγάλο δένδρο ή στύλο που ενώνει τους ουρανούς, τη γη και τον κάτω κόσμο. Η Βεδική Ινδία, η Αρχαία Κίνα, οι Μάγιας,  οι Ίνκας και οι γερμανικοί λαοί διέθεταν όλοι μύθους για ένα "Κοσμικό Δένδρο" του οποίου τα κλαδιά φτάνουν ως τον ουρανό και οι ρίζες ως την κόλαση.
Τιτανομαχία
μικρογραφία|Η Πτώση των Τιτάνων (1596-98) του [[Κορνέλις φαν Χάαρλεμ|Cornelis Cornelisz van Haarlem]] Πολλοί πολιτισμοί έχουν ένα κοσμογονικό μύθο στον οποίο μια ομάδα νεότερων, πιο πολιτισμένων θεών  αγωνίζεται ενάντια ή και υποτάσσει μια ομάδα γηραιότερων θεών που αντιπροσωπεύουν τις δυνάμεις του χάους.
Στην Ινδουιστική μυθολογία, οι νεότερος ντέβα (θεοί) μάχονται ενάντια στους γηραιότερους asura (δαίμονες), αν και οι δύο αυτές ομάδες γεννήθηκαν από τον ίδιο πατέρα, τον Kashyap, εγγονό του Brahma.
Αυτός ο μύθος της νίκης των θεών ενάντια στους δαίμονες - και της νίκης της τάξης ενάντια στο χάος - εμφανίζεται ιδιαίτερα συχνά στις Ινδο-Ευρωπαϊκή μυθολογίες. Μερικοί μελετητές υποστηρίζουν ότι ο μύθος αντανακλά την επιτυχία των αρχαίων Ινδο-Ευρωπαίων στην υποταγή των ιθαγενών λαών κατά την επέκτασή των πρώτων στην Ευρώπη και την Ινδία.
Ο deus otiosus
Πολλοί πολιτισμοί πιστεύουν σε ένα ουράνιο υπέρτατο ον που έχει διακόψει την επαφή του με την ανθρωπότητα. Ο ιστορικός Mircea Eliade ονομάζει το ανώτατο αυτό ον deus otiosus ("αδρανή θεό"), αν και ο όρος αυτός χρησιμοποιείται,επίσης, ευρύτερα, αναφερόμενος σε οποιοδήποτε θεό που δεν αλληλεπιδρά τακτικά με τους ανθρώπους. Σε πολλούς μύθους, το υπέρτατο ον αποσύρεται στους ουρανούς μετά την δημιουργία του κόσμου. Η μυθολογία των Baluba περιλαμβάνει μια τέτοια ιστορία, στην οποία ο ανώτατος θεός αποσύρεται από τη γη, αφήνοντας τον άνθρωπο να τον αναζητά. Ομοίως, η μυθολογία των Hereros παρουσιάζει έναν επουράνιο θεό που έχει εγκαταλείψει την ανθρωπότητα σε υποδεέστερες θεότητες. Στις μυθολογίες πολυπλοκότατων πολιτισμών, το υπέρτατο ον τείνει να εξαφανίζεται εντελώς και αντικαθίσταται από μια έντονα πολυθεϊστική πίστη.